[{"text_idx": "#000002", "text": "Fe wnes i fwynhau yr awyrgylch ddysgu ac fe ymddiddorais yn arbennig TGCH, ond ar ddiwedd fy nghyfnod yn yr ysgol uwchradd, roeddwn i\u2019n ansicr o\u2019r camau nesaf i\u2019w ddilyn, ac fe wnes i benderfyniad cyflym o astudio Gwallt a Harddwch yng Ngholeg Gwyr, Abertawe. Wedi cwblhau\u2019r flwyddyn gyntaf, penderfynias nad oedd y cwrs i fi gan and oedd dilyn gyrfa yn y maes hwn yn gweddu i mi, felly fy gofrestrais ar gwrs TGCH a cheisio darganfod dy llwybr. Cefais heriau yn ymgartrefu i\u2019r cwrs, ac roeddwn i\u2019n dechrau amau fy ngallu academaidd gan bedronni a oedd gyrfa mewn addysg uwch yn gam cywir personol, ond roeddwn i\u2019n benderfynnol i beidio rhoi\u2019r ffidil yn y to\u0302. Yn hytrach na rhoi\u2019r gorau i\u2019r cwrs, penderfynais gwblhau fy ail flwyddyn a throsglwyddo i gwrs cyflogadwyedd er mwyn manteisio ar y cyfle i fachu swydd ar ddiwedd fy nghyfnod astudio. Gweithiais mewn dau ro\u0302I ran amser wrth ddilyn y cwrs, y cyntaf mewn Lletygarwch, ac yna mewn Man-werthu. Cynorthwyodd y profiadau hyn fy mod yn barod ar gyfer y gweithle a gwaith llawn amser ym myd gwaith. Wrth i fy astudiaethau ddirwyn i ben, cysylltais gyda chriw Dyfodol am gymorth yn archwilio posibiliadau ar gyfer llwybrau gyrfaol a sicrhau gwaith llawn amser."}, {"text_idx": "#000004", "text": "Annogodd y criw Dyfodol i mi ymgeisio ar gyfer swydd breswyl yn Gwell Swyddi: Gwell Dyfodol; Roeddwn i\u2019n amheus, ond roedd gen i ffydd yn y cyngor a dderbyniais ganddynt, ac yn y broses recriwtio. Gweithiais yn agos gyda fy Hyfforddwr Gyrfa i fagu hyder a pharatoi ar gyfer cyfweliad, gweithiais yn galed i fireinio fy sgiliau\u2019n effeithiol ac egluro addasrwydd fy mhrofiadau. Mwynheuais y cyfweliad hyd yn oed, ac fe lwyddais i roi\u2019r ymarferol ar waith, ac roeddwn i wrth fy modd pan ges i gynnig y ro\u0302l. Roeddwn i\u2019n ymfalchio yn ffaith i mi gymryd y cam nesaf a gwrando ar gyngor fy hyfforddwr; rydw i esioes wedi dysgu gymaint am awyrgylch y gweithle, gwelais wahanol bobl yn defnyddio systemau a phrosesau\u2019n effeithiol, pawb yn tynnu at ei gilydd er mwyn cyfrannu ar fusnes llwyddiannus. Mae fy safbwynt ar fy ngyrfa personol wedi tyfu\u2019n fwy positif ac rwy\u2019n teimlo\u2019n fwy optimistaidd am y dyfodol a\u2019r hyn y gallaf ei gyflwani."}, {"text_idx": "#000005", "text": "Pan ddaeth fy swydd breswyl i ben, bum yn ffodus iawn ac fe fachais ar y cyfle wrth dderbyn swydd llawn amser yn nhim y dderbynfa. Mae fy hunan hyder yn tyfu\u2019n ddyddiol wrth i mi weithio mewn awyrgylch gefnogol, gyda chriw arbennig o bobl. Erbyn hyn, mae gen i\u2019r hunan-gre\u0302d i gamu ymlaen mewn modd broffesiynol. Rydw i wedi ymgartrefu ac yn hapus, ac mae hyn wir yn teimlo fel dechrau taith fy ngyrfa."}, {"text_idx": "#000007", "text": "Wnes i ddim mwynhau fy rolau mewn manwerthu a lletygarwch, serch hynny, dydw i ddim yn difaru gan fy mod wedi dysgu sgiliau bywyd gwerthfawr; gwelais y rolau\u2019n heriol, ond fe rhoddodd y profiadau\u2019r cyfle i ddangos fy agwedd at waith, dycnwch a phenderfyniad. Arweiniodd pob penderfyniad personol yn agosach at ble rydw i nawr, ac fe allaf yn hyderus edrych yn o\u0302l ar y pethau positif a ddysgais o bob profiad."}]